CELEX: 22004D0112
Language: sk
Date: 2004-07-09 00:00:00
Title: Rozhodnutie spoločného výboru EHP č. 112/2004 zo 9. júla 2004, ktorým sa mení a dopĺňa Príloha XVIII (Zdravie a bezpečnosť pri práci, pracovné právo a rovnaké zaobchádzanie s mužmi a ženami) k Dohode o EHP

23.12.2004   
            
            
               SK
            
            
               Úradný vestník Európskej únie
            
            
               L 376/49
            
         
      ROZHODNUTIE SPOLOČNÉHO VÝBORU EHP
   
   
      Č. 112/2004
   
   zo 9. júla 2004,
   ktorým sa mení a dopĺňa Príloha XVIII (Zdravie a bezpečnosť pri práci, pracovné právo a rovnaké zaobchádzanie s mužmi a ženami) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98,
   keďže:
   
               (1)
            
            
               Príloha XVIII k Dohode o účasti Českej republiky, Estónskej republiky, Cyperskej republiky, Maďarskej republiky, Lotyšskej republiky, Litovskej republiky, Maltskej republiky, Poľskej republiky, Slovinskej republiky a Slovenskej republiky v Európskom hospodárskom priestore („dohoda o rozšírení EHP“) bola podpísaná 14. októbra 2003 v Luxemburgu (1).
            
         
               (2)
            
            
               Smernica Európskeho parlamentu a Rady 2002/73/ES z 23. septembra 2002, ktorou sa mení a dopĺňa smernica Rady 76/207/EHS o vykonávaní zásady rovnakého zaobchádzania s mužmi a ženami, pokiaľ ide o prístup k zamestnaniu, odbornej príprave a postupu v zamestnaní a o pracovné podmienky (2) sa má začleniť do dohody,
            
         ROZHODOL TAKTO:
   Článok 1
   Príloha XVIII k dohode sa mení a dopĺňa takto:
   
               1.
            
            
               Do bodu 18 (smernica Rady 76/207/EHS) sa dopĺňa nasledujúci text:
               „v znení:
               
                           —
                        
                        
                           
                              32002 L 0073: Smernica Európskeho parlamentu a Rady 2002/73/ES z 23. septembra 2002 (Ú. v. ES L 269, 5.10.2002, s. 15).“
                        
                     
         
               2.
            
            
               Text úpravy v bode 18 (smernica Rady 76/207/EHS) sa mení a dopĺňa takto:
               
                           a)
                        
                        
                           Terajšia úprava sa označuje písmenom a).
                        
                     
                           b)
                        
                        
                           Za text terajšej úpravy a) sa dopĺňa nasledujúca úprava:
                           
                                       „b)
                                    
                                    
                                       Slová ‚v zmysle článku 141 ods. 4 Zmluvy‘ v článku 2 ods. 8 sa nahrádzajú takto:
                                       ‚s cieľom plne zabezpečiť rovnaké zaobchádzanie s mužmi a ženami v pracovnom procese v praxi, nebráni zásada rovnakého zaobchádzania žiadnemu členskému štátu zachovať alebo zaviesť opatrenia umožňujúce poskytnúť osobitné výhody menej zastúpenému pohlaviu pre ľahšie uplatnenie sa v odbornej pracovnej činnosti alebo ako prevenciu, či kompenzáciu nevýhod v profesijnej kariére,‘“
                                    
                                 
                     
         Článok 2
   Texty smernice 2002/73/ES v islandskom a nórskom jazyku, ktoré sú určené na uverejnenie v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 10. júla 2004, ak sa Spoločnému výboru EHP zaslali všetky oznámenia podľa článku 103 ods. 1 k dohode (3).
   Článok 4
   Toto rozhodnutie sa uverejní v oddieli EHP a dodatku EHP k Úradnému vestníku Európskej únie.
   
      V Bruseli 9. júla 2004
      
         
            Za Spoločný výbor EHP
         
         
            predseda
         
         Kjartan JÓHANNSSON
         
      
   
   
      (1)  Ú. v. EÚ L 130, 29.4.2004, s. 3.
   
      (2)  Ú. v. ES L 269, 5.10.2002, s. 15.
   
      (3)  * Ústavné požiadavky sú uvedené.